
UTANGULIZI 
Sifa njema zote anazistahiki Allah Mola Mlezi wa viumbe 
vyote, na swala na salamu zimfikie Mtume wetu Muhammad, 
watu wa nyumba yake na sahaba zake. 


Ama baada ya utangulizi huu: 


Haya ni maelezo kuhusiana na hukumu na fadhila za 
mwezi mtukufu wa Muharram na siku ya Ashura, 
yamechukuliwa kutoka katika fatawa za sheikh Abdul-Aziz ibnu 
Baaz na Sheikh Muhammad ibnu Swaleh Al-Utheimiin Allah 
awarehemu, asili yake ni toleo fupi la waraka wa mkunjo (2: 9359) 
uliochapishwa na "Uongozi Wa Mambo Ya Misikiti Wa Haram 
na Msikiti Wa Nabii -swalla llahu alaihi wa sallam-", nambari 
ya toleo (43). 


Namuomba Allah —aliyetukuka- awanufaishe waisilamu na 
maelezo haya, na ajaalie kazi hii katika mizani ya amali njema za 
mashekhe hawa wawili, waliosaidia katika kuchapisha, 
aliyefanya tarjama, watakaosoma na kila aliyesaidia katika 
kufanikisha kazi hii, na swala na salamu zimfikie Mtume wetu 
Muhammad swalla Ilahu alaihi wa sallam. 


Imeandikwa na: 


Nurein ibn Uthman ibn Muhammad ibn Isa 
Al-Jabarty 


8/Muharram/1441 -- 7/septemba/2019 

SURA YA ASILI YA CHAPISHO LA WARAKA WA MKUNJO 


(Mbele) 


(Nyuma) 

MWEZI WA MUHARRAM NA MWANZO WA TAREHE YA 
KIISILAMU 


Asema sheikh Muhammad ibnu Swaleh Al-Utheimiin -- 
Allah amrehemu-: 


Enyi watu: mcheni Allah —kwa kutekeleza maamrisho Yake 
na kuepuka makatazo Yake-, na mtambue hekima kubwa ya 
Allah katika kufuatana kwa miezi na miaka, na kuandamana 
kwa usiku na mchana, kwani hakika Allah amejaalia usiku na 
mchana kuwa ni hazina za matendo na daraja za umri, watu 
wanaimarisha (usiku na mchana) kwa wanayoyatenda 
miongoni mwa kheri na shari, hadi ifikie mwisho wa umri wao. 


Na ni katika Rehma za Allah kwa waja wake: kuwa 
amejaalia jua na mwezi kwenda kwa hesabu, na amejaalia 
mwaka kuwa ni miezi kumi na mbili, asema Allah aliyetukuka: 


«2Η μ.ο 
1396: 3)! δν») ος ΜΗ: KUSHEA) SINA WAA το 


{Hakika idadi γα miezi mbele γα Allah ni miezi kumi na 
mbili katika hukumu ya Allah -ya kilimwengu- tangu siku 
alipoumba mbingu na ardhi, katika hiyo iko mine mitukufu. Hio 
ndio sharia ilionyooka —kule kufuata amri ya Allah kujaalia mine 
kuwa ni mitukufu-, basi msidhulumu ndani yake nafsi zenu.) 
[suratu tawbah: 36]. 


Na miezi mine mitukufu; mitatu yanafuatana, nayo ni 
Dhul-Oaadah, Dhul-Hijjah na Muharram, na wane uko peke 
yake, nao ni Rajabu; ulio baina ya Jumada na Shaabani... 

Kwa hakika chanzo cha tarehe ya kiisilamu kilikuwa tokea 
zama za Amiril Mu'miniin Umar -Allah amridhie-, pindi 
alipokusanya watu; kumi na sita au kumi na saba, akawashauri 
kutokea wapi ianze tarehe ya kiisilamu, Umar -Allah amridhie- 
akatilia nguvu ianzie kutokea wakati wa Hijra (kugura kwa 
Mtume kutoka Makkah kuenda Madinah), kwa sababu kupitia 
tukio hilo Allah alipambanua baina ya haki na batili... Na 
ikiafikiana rai ya Umar, Uthman na Ali -Allah awaridhie- juu ya 
kutilia nguvu kuanza (mwaka) na mwezi wa Muharram. 


Na bila shaka kudhihiri alama za Allah —za kujulisha 
ukubwa wake, uwezo wake na kustahiki kwake kuabudiwa 
pekee- katika viumbe vyake ni neema kubwa sana, anastahiki 
kwayo kusifiwa na kushukuriwa, hasa hasa iwapo ni katika 
kuwanusuru vipenzi vyake na kikundi chake, na kuwashinda 
maadui wake na kikundi chao, ndio kwa ajili hiyo Nabii -swalla 
llahu alaihi wa sallam- alipofika Madina aliwakuta Mayahudi 
wakifunga siku ya kumi ya mwezi huu mwezi wa Muharram, na 
wakisema: hakika hii ni siku ambayo ndani yake Allah 
alimnusuru Musa na watu wake, na akamuangamiza Firauni na 
watu wake, ndio Musa akaifunga kushukuru. Basi Nabii -swalla 
llahu alaihi wa sallam- akasema: 


(PLi (sm yai ial aid) 
(Basi sisi tuna haki zaidi kwa (ukaribu) Musa kuwaliko 
nyinyi), 


Basi -Mtume- akaifunga, na akawaamrisha watu kuifunga. 
Na Nabii -swalla llahu alaihi wa sallam- aliulizwa kuhusu -fadhila 
za- kuifunga, akasema: 


(4 l Ανω ας ο) i κεἰς oiai) 

(Natarajia kwa Allah asamehe -kwayo madhamdi ya- 
mwaka ulioitangulia). 


Basi inampasa Muisilamu kufunga siku ya Ashura, na 
kadhalika siku ya tisa, ili ipatikane kutofautiana na Mayahudi, 
jambo ambalo Mtume -swalla llahu alaihi wa sallam- 
ameliamrisha. 


[adh-dhwiyau Ilaami' minal khutwabil jawaami': 2/180 -- 
kwa mukhtasari-] 


MAHIMIZO YA KUFUNGA SIKU YA ASHURA 
Alisema sheikh Abdul-Aziz ibnu Baaz -Allah amrehemu-: 


Sifa njema zote anastahiki Allah, na swala na salamu 
zimfikie Mtume wa Allah, jamaa na maswahaba wake, na kila 
aliyefuata uongofu wake, ama baada ya utangulizi: 


Basi kwa hakika imethibiti kutoka kwa Nabii -swalla llahu 
alaihi wa sallam- kuwa alikuwa akifunga siku ya Ashura, na 
akihimiza watu kufunga; kwa sababu ni siku Allah alimuokoa 
Musa na watu wake, na akamuangamiza Firauni na watu wake, 
basi inapendekezwa kwa kila Muisilamu wa kiume na wa kike 
kuifunga siku hii; ili kumshukuru Allah -mwenye ushindi na 
utukufu-, nayo ni siku ya kumi katika mwezi wa Muharram. 


Na inapendekezwa afunge kabla yake au baada yake siku 
moja, ili kutofautina na Mayahudi katika jambo hili —la kufunga 
Ashura-. 


Na akifunga zote siku tatu -ya tisa, ya kumi na ya kumi na 
moja- basi hakuna ubaya; kwa sababu imepokewa kutoka kwa 
Mtume -swalla llahu alaihi wa sallam- kuwa alisema: 

lapa) τις ial 9) (νὰ (od La 9 Alii Loya | ya paa Ea seli | sila) 
(em oya οὶ ali Lag 


(wahalifuni Mayahudi; fungeni siku kabla yake na siku 
baada yake), na katika mapokezi mengine: (fungeni siku kabla 
yaka au siku baada yake). 


Na imesihi kutoka kwake -swalla llahu alaihi wa sallam- 
kuwa aliulizwa kuhusu -fadhila za kufunga- Ashura, akasema: 


(1Η idi αν ὦ! S) 
(Allah anasamehe kwa ajili yake mwaka ulio kabla yake). 


Na hadithi katika kufunga siku ya Ashura na kusisitiza hilo 
zipo nyingi. 


[Majmu' fataawa ibni Baaz: 15/397]. 


HUKMU YA KUITAFUTA SIKU YA ASHURA -KWA KUUTAFUTA 
MWEZI WA MUHARRAM.-. 
Aliulizwa sheikh Abdul-Aziz ibnu Baaz -Allah amrehemu- 


hili swali: 


Kwanini hawaelekezwi watu kuutafuta mwezi wa 
Muharram, ili Waisilamu wajue baada ya kutangazwa au 
kuenezwa katika vyombo vya matangazo? 


Akajibu -Allah amrehemu- kwa kusema: Ama kuutafuta 
usiku wa Ashura; basi jambo hili si lazima; kwa sababu hiyo - 
saumu ya Ashura- ni sunnah, si faradhi, basi si lazima kulingania 
kuutazama mwezi -wa Muharram-, kwa sababu Muumini lau 
ataikosa -kuijua siku ya Ashura-, na akafunga siku moja baada 
yake na siku moja kabla yake, hilo -la kutojua- halitomdhuru, 
na -bado- atakuwa na ujira mkubwa. Kwa ajili hii si wajibu 

kutafuta kuingia kwa mwezi -wa Muharram-; sababu ni sunnah 
-yaani kufunga Ashura-. 


[Majmu' fataawa ibni Baaz: 15/401]. 


HUKMU YA KUFUNGA KWA ALIYEBAINIKIWA KUWA SIKU YA 
KUMI YA MUHARRAM SIO ILE ALIYOIFUNGA 


Aliulizwa sheikh Abdul-Aziz ibnu Baaz -Allah amrehemu- 
hili swali: 


Aliyefunga siku ya tisa na ya kumi za Muharram, kisha 
ikambainikia baada ya hapo kuwa amefunga siku ya nane na ya 
tisa, basi kutakuwa na hukmu gani? Na je itamuwajibikia 
kuilipa? 


Akajibu -Allah amrehemu- kwa kusema: Hawajibiki kuilipa, 
na atapata ujira kamili in shaa Allah kulingana na nia yake; 
sababu yeye alidhania kuwa hii ndio siku ya tisa na ya kumi ya 
Muharram kulingana na makadirio ya tarehe, basi atapata ujira 
'in shaa Allah', wala hawajibiki kulipa, na atapata ujira wa kulipa 
hizo siku mbili. 


Na akaulizwa -Allah amrehemu-: Lau itambainikia katika 
siku ya tisa -aaliyoifunga akidhania ni ya kumi- kuwa kesho ndio 
siku ya kumi, basi je aweza fululiza kufunga siku tatu? 


Akajibu -Allah amrehemu- kwa kusema: Bora kwake ni 
afulilize, hadi awe amefunga siku ya kumi kwa yakini, hili ndilo 
bora, na asipofunga basi hakuna ubaya, na atakosa fadhila za- 
kufunga siku ya kumi. 


[Majmu' fataawa ibni Baaz: 15/404-405]. 

HUKUMU YA MWENYE HEDHI KULIPA SIKU YA ASHURA 
Aliulizwa sheikh Muhammad Al-Utheimiin -Allah 
amrehemu- hili swali: 


Aliyeingiliwa na siku ya Ashura na hali ako na hedhi, je 
atailipa saumu yake? 


Akajibu -Allah amrehemu- kwa kusema: Sunnah zipo aina 
mbili: Sunnah zilizo na sababu, na Sunnah zisizo na sababu, basi 
zile zilizo na sababu, hukosekana kwa kukosekana sababu zake, 
na wala hazilipwi. Mfano wa hizo: Lau atakuja mtu (msikitini) 
akaketi, na muda wa kukaa kwake ukawa mrefu, kisha akataka 
kuswali 'tahiyyatul masjid', basi haiwi 'tahiyyatul masjid', kwa 
sababu hiyo ni swala ilio na sababu, imefungamanishwa na 
sababu, ikishapita basi usharia wake unakosekana, na mfano 
wa hilo —inavodhihiri- ni: siku ya Arafa na siku ya Ashura, basi 
mtu anapochelewesha kufunga siku ya Arafa na siku ya Ashura 
bila ya udhuru, hapana shaka kuwa hatoilipa, wala hatonufaika 
nayo lau atailipa, yaani: hatonufaika nayo iwe (amefunga) siku 
ya Arafa na siku ya Ashura. 


Ama ikimpita mtu hali ako na udhuru, kama vile 
mwanamke mwenye hedhi, na mwenye nifasi (damu ya uzazi), 
au mgonjwa; inavodhihiri —pia- ni kuwa hatolipa, kwa sababu 
(saumu) hii imehusishwa na siku mahsusi, hukumu yake 
inakosekana kwa kukosekana hii siku. 


[Majmu' fataawa wa rasaaili sh-sheikhil Utheimiin:20/43] 

HUKMU YA KUCHELEWESHA KULIPA DENI LA SAUMU KWA AJILI 
YA KUFUNGA ASHURA 


Aliulizwa sheikh Muhammad Al-Utheimiin -Allah 
amrehemu- hili swali: 


inapokutana kulipa saumu ya wajibu na saumu ya sunnah, 
je itajuzu kwa mtu kufanya sunnah, na alipe saumu ya wajibu 
baadae? Au aanze na wajibu kwanza? Mfano wa siku ya Ashura 
iliokutana na kulipa deni la Ramadhani. 


Akajibu -Allah amrehemu- kwa kusema: kuhusiana na 
saumu -ya faradhi na ya sunnah-, hapana shaka kuwa ni katika 
sharia na ni jambo la kuingilika akilini kuwa aanze na ya faradhi 
kabla ya sunnah, kwa sababu faradhi ni deni lilomuwajibikia, na 
sunnah ni kujitolea inapokuwa wepesi, na isipokuwa wepesi 
basi hatafanya. Kulingana na hili tunamuambia Yule aliye na 
deni la ramadhani: lipa deni lako kabla hujafunga sunnah. Lau 
atafunga sunnah kabla ya kulipa, basi kauli ya sawa ni kuwa 
saumu yake ya sunnah itakuwa sahihi, madamu wakati wa 
kulipa ni mkunjufu, kwa sababu (wakati wa) kulipa Ramadhani 
unaendelea hadi inapobaki baina yake na ramadhani nyengine 
kiasi cha siku anazodaiwa, basi madamu kuna ukunjufu sunnah 
itajuzu, kama mfano wa swala ya faradhi, mtu anaposwali 
sunnah kabla ya faradhi, pamoja na kuwa wakati ni mkunjufu 
itajuzu, na atakaefunga siku ya Arafa, au siku ya Ashura, na 
anadaiwa kulipa Ramadhani, saumu ni sahihi. 


Lakini akinuwilia siku hii kulipa deni la Ramadhani 
atakuwa na ujira mara mbili, ujira wa siku ya Arafa pamoja na 
ujira wa kulipa, na ujira wa siku ya Ashura pamoja na ujira wa 
kulipa. 


[Majmu' fataawa wa rasaaili sh-sheikhil Utheimiin:20/48] 

HUKMU YA KUFUNGA ASHURA PEKEE INAPOAFIKI SIKU YA 
IJUMAA 
Aliulizwa sheikh Muhammad Al-Utheimiin -Allah 


amrehemu- hili swali: 
Je yajuzu kufunga siku ya ijumaa pekee kwa kulipa deni? 


Akajibu -Allah amrehemu- kwa kusema: Mtume -swalla 
llahu alaihi wa sallam- alikataza kufunga siku ya ijumaa pekee, 
na lau siku ya ijumaa itakutana na siku ya Ashura akaifunga, 
hakika hakuna ubaya kwake kuifungaa pekee; kwa sababu yeye 
amefunga siku ya Ashura, si kwa sababu ni siku ya ijumaa, na 
kwa sababu hii Nabii -swalla llahu alaihi wa sallam- alisema; 


[νο ols] ο ο eild Y ϱ ο ροκ ο) 


(Musiikusudiye siku γα ijumaa kwa saumu, wala usiku 
wake kwa swala) [imepokewa na muslim]. Basi Mtume akataja 
jambo la kuikusudia. 


[fatawa nuurun ala ddarb: (8/265)]. 


HUKMU YA ALIYEIKUMBUKA ASHURA KATIKATI YA MCHANA 
Aliulizwa sheikh Muhammad Al-Utheimiin -Allah 
amrehemu- hili swali: 


Mtu ambaye hakukumbuka siku ya Ashura isipokuwa 
katikati ya mchana, je itasihi kujizuia (kufunga) sehemu ya siku 
iliobaki? Pamoja na kujua kuwa aliwahi kula na kunywa (kabla 
kukumbuka). 


Akajibu -Allah amrehemu- kwa kusema: Lau atajizuia 
(vyenye kufunguza saumu) sehemu ya siku iliobaki, hakika 
saumu yake haitasihi, na hilo ni kwa sababu alikula mwanzoni 
mwa mchana, na saumu ya sunnah inasihi inapoanzwa katikati 

ya mchana kwa ambaye hajatumia mwanzoni mwa mchana 
chenye kufunguza. 


[fatawa nuurun ala ddarb: (8/236)]. 


HUKMU YA KUFUNGA MUHARRAM KAMILI 
Aliulizwa sheikh Abdul-Aziz ibnu Baaz -Allah amrehemu- 
hili swali: 
Ni ipi hukumu ya kufunga mwezi kamili wa Muharram? 


Akajibu -Allah amrehemu- kwa kusema: kufunga mwezi 
wa Muharram ni jambo la kisharia, Mtume -swalla llahu alaihi 
wa sallam- alisema: 


[e οἱ] (epal ἃ) χεῶ haay ae aall Laii) 


(saumu bora kabisa baada ya Ramdhani ni mwezi wa Allah 
wa Muharram) [imepokewa na Musim]. 


Basi akiufunga kamili ni vizuri, au akafunga siku ya tisa, ya 
kumi na ya kumi na moja, hilo ni sunnah. 


[Majmu' fataawa ibni Baaz: 15/416]. 
BID'A ZA ASHURA 


Aliulizwa sheikh Abdul-Aziz ibnu Baaz -Allah amrehemu- 
swali hili: 


Hadithi isemayo: 


(Atakae oga siku ya Ashura hatakuwa mgonjwa mwaka 
huo). 

Akajibu -Allah amrehemu- kwa kusema: Hadithi zote 
zilizokuja katika jambo la kuoga siku ya Ashura, kutia wanja, 
kupaka nywele hina, na mengineo kati ya yanayofanywa na 
watu wa Sunnah siku ya Ashura, ili mradi kuwakhalifu Mashia; 
basi hadithi hizo ni za kuzuliwa, isipokuwa hadithi ya kufunga... 


Asema ibnu Rajab katika kitabu chake (lataiful maariif): 
...Ama kuifanya siku ya Ashura ni matanga, kama wanavofanya 
Mashia, kwa ajili ya kuuliwa Husein -Allah amridhie- ndani yake; 
basi hilo ni katika matendo ya wale ambao juhudi yao katika 
maisha ya dunia imepotea bure, nao wanadhani kuwa 
wanafanya kazi nzuri, wala Allah na Mtume wake 
hawakuamrisha kuzifanya siku za misiba ya Manabii na vifo 
vyao kufanya ni matanga, basi iweje kwa walioduni yao... hapa 
yameishia maneno yake -Allah amrehemu-. 


Na kwa tulioyataja... inatambulika kuwa hadithi ziliokuja 
katika kuikusudia siku ya Ashura kwa kupaka wanja, kuoga au 
kutia nywele hina ni hadithi za kutungwa, na viyvo hivi hadithi 
ya kuwakunjulia matumizi familia, zote si sahihi... 


[Majmu' fataawa ibni Baaz: 15/416]. 


Kimefanyiwa tarjama na: 
Nurein ibnu Uthman, abu Uthman, Al-Jabarty, 
Asubuhi ya ijumaa, 7/1/1441 H - 6/9/2019 M. 

